Predkladacia správa 

Informáciu o činnosti integrovanej siete regionálnych rozvojových agentúr predkladá minister výstavby a regionálneho rozvoja na rokovanie vlády Slovenskej republiky v zmysle Plánu práce vlády SR na rok 2001. 

	Integrovaná sieť regionálnych rozvojových agentúr na území Slovenskej republiky bola vytvorená na základe úlohy B.2. uznesenia vlády Slovenskej republiky č. 738/2000 zo dňa 20. septembra 2000. 

	Informácia o činnosti regionálnych rozvojových agentúr zaradených do integrovanej siete v úvode stručne charakterizuje právnu formu regionálnych rozvojových agentúr zaradených do integrovanej siete, vzájomný vzťah Ministerstva výstavby a regionálneho rozvoja SR a ním podporovaných regionálnych rozvojových agentúr, ako aj vzájomnú spoluprácu regionálnych rozvojových agentúr. 

Charakteristikou náplne činnosti regionálnych rozvojových agentúr zaradených do integrovanej siete sa zaoberá nasledovná ďalšia časť materiálu.

	Nasledujú súhrnné údaje o financovaní činnosti regionálnych rozvojových agentúr zaradených do integrovanej siete a potrebe finančných zdrojov zo štátneho rozpočtu na uvedený účel.

	Informácia o činnosti regionálnych rozvojových agentúr zaradených do integrovanej siete poskytuje stručný prehľad o činnosti MVRR SR v súvislosti s manažmentom regionálnych rozvojových agentúr. 

	V záverečnej časti sú uvedené schválené všeobecné aj špecifické úlohy MVRR SR pre regionálne rozvojové agentúry zaradené do integrovanej siete, ktoré musia agentúry splniť v termíne do 1. decembra 2002.

Príloha materiálu obsahuje  základnú charakteristiku všetkých regionálnych rozvojových agentúr zaradených do integrovanej siete spolu s prehľadom ich činnosti v roku 2001. Východiskovým podkladom prílohy boli správy o vykonanej činnosti jednotlivých regionálnych rozvojových agentúr za I. až III. štvrťrok 2001. 

Cieľom informácie o činnosti regionálnych rozvojových agentúr zaradených do integrovanej siete je poskytnúť prehľad o činnosti štátom podporovaných regionálnych rozvojových agentúr za obdobie január až september 2001. Materiál bol predložený na zasadnutie Rady vlády Slovenskej republiky pre regionálnu politiku (17.12.2001).